হেডা হপার (জন্ম: এল্ডা ফারি; ২ মে ১৮৮৫ - ১ ফেব্রুয়ারি ১৯৬৬) ছিলেন একজন মার্কিন কলামিস্ট ও অভিনেত্রী। ১৯৪০-এর দশকে তার কর্মজীবনের শীর্ষস্থানে থাকাকালীন তার পাঠক সংখ্যা ৩৫ মিলিয়ন ছিল। হাউজ আন-আমেরিকান অ্যাক্টিভিটিজ কমিটি (এইচইউএসি)-এর দৃঢ় সমর্থক হপার সন্দেহভাজন কমিউনিস্টদের তালিকা প্রদান করেন এবং তিনি ছিলেন হলিউড কালোতালিকার প্রধান প্রস্তাবক। হপার তার শেষজীবন পর্যন্ত তারকাদের নিয়ে খোশ-গল্প লিখে গেছেন, তার লেখনী বিভিন্ন পত্রিকায় ছাপা হয় এবং পরবর্তীকালে বেতারে প্রচারিত হয়। আরেকজন তারকাদের নিয়ে খোশ-গল্প রচয়িতা কলামিস্ট লুভেলা পারসন্সের সাথে তার দীর্ঘদিন দ্বন্দ্ব ছিল।  প্রারম্ভিক জীবন হপার ১৮৮৫ সালের ২রা মে পেনসিলভেনিয়ার হলিডেসবার্গে জন্মগ্রহণ করেন। তার জন্মনাম এল্ডা ফারি। তার পিতা ডেভিড ফারি একজন কসাই ছিলেন এবং মাতা মার্গারেট (জন্মনাম: মিলার; ১৮৫৬-১৯৪১)। তারা দুজনেই জার্মান ব্যাপ্টিস্ট ব্রেথ্রেনের সদস্য ছিলেন। তার পরিবার পেনসিলভেনিয়া ওলন্দার (জার্মান) বংশোদ্ভূত। যখন এল্ডার বয়স তিন, তখন তার পরিবার আল্টুনায় চলে যান।  জনপ্রিয় সংস্কৃতিতে চিত্রায়ন  দ্য বিগ নাইফ (১৯৫৫) চলচ্চিত্রে ইলকা চেজ অভিনীত প্যাটি বেনেডিক্ট চরিত্রটি হেডা হপার থেকে অনুপ্রাণিত। চলচ্চিত্রটি ক্লিফোর্ড ওডেটসের একই নামের নাটক থেকে উপযোগকৃত।  ম্যালিস ইন ওয়ান্ডারল্যান্ড (১৯৮৫) টেলিভিশন চলচ্চিত্রে হপার চরিত্রে অভিনয় করে জেন আলেকজান্ডার একটি প্রাইমটাইম এমি পুরস্কারের মনোনয়ন লাভ করেন।  কারমেন মিরান্ডা: বানানাস ইজ মাই বিজনেস (১৯৯৫) প্রামাণ্যচিত্রে সিনথিয়া অ্যাডলার হেডা হপার চরিত্রে অভিনয় করেন।  লিজ: দি এলিজাবেথ টেইলর স্টোরি (১৯৯৫) টেলিভিশন চলচ্চিত্রে ক্যাথরিন হেলমন্ড হপার চরিত্রে অভিনয় করেন।  হলিউডের স্বর্ণযুগ নিয়ে এএমসি'র হাস্যরসাত্মক সীমিত ধারাবাহিক দ্য লট (১৯৯৯) অনুষ্ঠানে রু ম্যাক্যানাহ্যান প্রিসিলা ট্রেমেইন নামক হপারের ছায়া অবলম্বনকারী চরিত্রে অভিনয় করেন।  সিটিজেন কেইন (১৯৪১) নির্মাণ বিষয়ক আরকেও ২৮১ (১৯৯৯) চলচ্চিত্রে ফিওনা শ হপার চরিত্রে অভিনয় করেন।  ২০০২ সালে দ্য ম্যান ইন দ্য মুন-এ ইনগ্রিন ভ্যান বার্জেন হপার চরিত্রে কাজ করেন।  জেমস ডিন (২০০১) টেলিভিশন চলচ্চিত্রে জোঅ্যান লিনভিল হপার চরিত্রে অভিনয় করেন।  ২০০৬ সালে চ্যাপলিন: দ্য মিউজিক্যাল-এ ও ২০১২ সালে ব্রডওয়ে মঞ্চে জেন কোলেয়া হপার চরিত্রে অভিনয় করেন।  ট্রাম্বো (২০১৫) চলচ্চিত্রে হেলেন মিরেন হপার চরিত্রে অভিনয় করেন।  হেইল, সিজার! (২০১৬)-এ টিল্ডা সুইন্টন হপার চরিত্রে অভিনয় করেন।  ফিউড ধারাবাহিকের প্রথম মৌসুমে জুডি ডেভিস হপার চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন।  নিউ ইয়র্ক সিটি অপেরা ঘোষণা দেয় হারলেম স্টেজে ২০১৬ সালের ২৮শে এপ্রিল থেকে ১ মে পর্যন্ত চিত্রশিল্পী এডওয়ার্ড হপার ও হেডা হপারের কাল্পনিক বিবাহ নিয়ে স্টুয়ার্ট ওয়ালেসের হপার্স ওয়াইফ মঞ্চস্থ করবে।  তথ্যসূত্র  আরও পড়ুন  "Evolution of a Vamp, The," Photoplay, February 1921, p. 26. Photo-illustrated Hedda Hopper profile.  Frost, Jennifer. "Hedda Hopper, Hollywood Gossip, and the Politics of Racial Representation in Film, 1946–1948," Journal of African American History, 93 (Winter 2008), 36–63.  Rogers, John E. "An Amazing Lady," Photoplay, October 1932, p. 49. "When Garbo met Hedda." "Amazing Lady" refers to Hopper.  বহিঃসংযোগ           Hedda Hopper: Broadway Photographs (University of South Carolina)  portraits (NYPublic Library, Billy Rose collection)    বিষয়শ্রেণী:১৮৮৫-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:২০শ শতাব্দীর মার্কিন স্মৃতিকথাকার বিষয়শ্রেণী:ক্যালিফোর্নিয়ার রিপাবলিকান বিষয়শ্রেণী:ক্যালিফোর্নিয়ায় নিউমোনিয়ায় মৃত্যু বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:পেনসিলভেনিয়া ওলন্দাজ বংশোদ্ভূত মার্কিন ব্যক্তি বিষয়শ্রেণী:পেনসিলভেনিয়ার অভিনেত্রী বিষয়শ্রেণী:পেনসিলভেনিয়ায় সমাহিত বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন কলাম লেখিকা বিষয়শ্রেণী:মার্কিন নারী টেলিভিশন ব্যক্তিত্ব বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন নির্বাক চলচ্চিত্র অভিনেত্রী বিষয়শ্রেণী:মার্কিন বেতার ব্যক্তিত্ব বিষয়শ্রেণী:মার্কিন মঞ্চ অভিনেত্রী বিষয়শ্রেণী:লস অ্যাঞ্জেলেসের লেখিকা বিষয়শ্রেণী:লস অ্যাঞ্জেলেসের টেলিভিশন ব্যক্তিত্ব বিষয়শ্রেণী:লস অ্যাঞ্জেলেস টাইমসের ব্যক্তি বিষয়শ্রেণী:লস অ্যাঞ্জেলেসের লেখক বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:২০শ শতাব্দীর মার্কিন নারী সাংবাদিক